**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za II. štvrťrok 2018 SED Sučany**

1. **Konferencie, školenia, kurzy, odborné semináre**

***28. 05. 2018*** – PhDr. Lenka Taškárová sa zúčastnila stretnutia so starostkou obce Žabokreky ako aj inými poskytovateľmi sociálnych služieb v okrese Martin. Ústrednou myšlienkou stretnutia bola tvorba komunitného plánu pre terajší a budúci rok.

***30. 05. 2018*** – absolvovala PhDr. Lenka Taškárová prednášku na tému: Starostlivosť o ľudí s Alzheimerovu chorobu, ktorú prednášala PhDr. Beáta Dobová. Stretnutie sa konalo v SED v Bratislave.

1. **Pracovné porady pre zamestnancov a klientov**

*Porada so zamestnancami:*

***09. 05. 2018*** – poradu otvorila pani riaditeľka PhDr. Lenka Taškárová privítaním prítomných zamestnancov. Následne odovzdala slovo vrchnej sestre Františke Hüberovej.

Vrchná sestra sa vyjadrila k nasledujúcim bodom:

1. Apelovala na opatrovateľov, aby venovali zvýšenú pozornosť tým klientom, ktorí to vyžadujú a potrebujú. Ide predovšetkým o podávanie doplnkových liekov.

2. Dôsledne značiť u ležiacich klientov vyprázdňovanie, v prípade potreby podať glycerínový čípok.

Vierka Masničáková – ekonómka:

1. Informovala zamestnancov o zmene v poskytovaní príspevkov MPSVaR.

2. Z dôvodu zriadenia samostatných účtov (ŠZ, DSS a ZPS) bude mesačná mzda vyplácaná dvomi sumami, v ten istý výplatný termín (výplatná páska bude jedna).

3. Vysvetlila ako prebieha financovanie počas neprítomnosti klienta v zariadení (hospitalizácia, LDCH).

PhDr. Lenka Taškárová – riaditeľka zariadenia:

1. Informovala zamestnancov o zmene zákona – ochrana osobných údajov.

2. Strava klientov – roznášať teplé jedlo, nenechávať na izbe, v prípade potreby zohriať.

3. Lieky klientov – kontrolovať ich užitie.

4. PEG, permanentný katéter – kontrolovať, viesť dokumentáciu.

5. Pohotovosť a záchranná služba – zvážiť, ktorú službu v prípade potreby privolať ku klientovi.

6. Dodržiavanie prestávok (desiatová od 9.00 do 9.20 hod, obedná od 13.00 do 13.30 hod).

Na záver sa pani riaditeľka poďakovala zúčastneným a ukončila poradu.

*Porada s klientmi:*

***03. 05. 2018*** *–* pani riaditeľka PhDr. Lenka Taškárová informovala klientov:

- privítanie novej klientky v zariadení,

- zdôraznenie nutnosti dodržiavanie pitného režimu,

- upozornenie, aby si klienti nenechávali na izbách mliečne výroby (treba využívať chladničku v jedálni),

- motivácia k denným aktivitám ako aj k prechádzkam v areály zariadenia.

**3. Duchovná práca pre zamestnancov a klientov**

*Duchovné služby*

Duchovné zaopatrenie prebieha podľa plánovaných stretnutí s bratmi farármi. Využívame aj počúvanie biblických príbehov. Táto aktivita sa stretáva s veľkým záujmom klientov.

**4. Prezentácia**

Pri stretnutí s Ing. Zuzanou Valockou, starostkou obce Žabokreky, riaditeľka zariadenia oboznámila všetkých prítomných so službou, ktorú už 12 rokov poskytuje SED v Sučanoch.

**5. Vzdelávanie**

***05. 04. 2018*** *–* supervízia pod vedením supervízora PhDr. Soni Holúbkovej. Na supervízii sa stretáva zdravotnícky, opatrovateľský a sociálny personál. V rámci supervízie sa preberala téma: „Tímová spolupráca a zvládanie kritických situácii“.

***13. 06. 2018*** *–* téma supervízie: „Nedostatok pracovníkov a vzájomná komunikácia“.

**6. Realizované projekty na získavanie finančných prostriedkov**

 Obnovenie spolupráce s Červený krížom v Martine. Z tejto organizácie prichádzajú na praktickú časť budúce absolventky opatrovateľskej služby.

 Rodina Guráňová zakúpila pre potreby zariadenia elektrickú odsávačku DYNAMIC II v hodnote 350,00 EUR.

**7. Peňažný dar**

Rodina Urbanová darovala 433,22 EUR.

**8.** **Počet personálu:**

(HPP) 28 osôb

(DVP) 11 osôb

Spolu: 39 osôb

Noví zamestnanci:

* Miroslava Martonová, opatrovateľka – od 03. 05. 2018 (DVP)
* Romana Lukáčová, opatrovateľka – od 27. 05. 2018 (DVP)

Skončený pracovný pomer:

* Radoslav Kolibíková, opatrovateľka – do 30. 04. 2018 (HPP)
* Miroslava Martonová, opatrovateľka – od 30. 06. 2018 (DVP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Mária Tatárová | 1931 | 14. 05. 2018 |
| Ľudovít Chalúpka | 1946 | 22. 05. 2018 |
| Ľudmila Tóthová | 1938 | 23. 05. 2018 |
| Viera Miertová | 1931 | 31. 05. 2018 |
| Želmíra Chovancová | 1943 | 09. 06. 2018 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Bronislava Michalíková | 1932 | 07. 05. 2018 |
| Mária Tatárová | 1931 | 15. 05. 2018 |
| Ľudovít Chalúpka | 1946 | 23. 05. 2018 |
| Mária Urbanová | 1940 | 11. 06. 2018 |
| Želmíra Chovancová  | 1943 | 11. 06. 2018 |

*Občania odišli*:

|  |  |  |
| --- | --- | --- |
| **Meno a priezvisko** | **rok narodenia** | **dátum odchodu** |
| Nadežda Guráňová | 1937 | 30. 04. 2018 |
| Margita Bolibruchová | 1941 | 13. 05. 2018 |

*Počet klientov*:

Ženy: ZpS 17

Muži: ZpS 6

Ženy: DSS 2

Muži: DSS 1

Ženy špecializované zariadenie: 20

Muži špecializované zariadenie: 2

Samoplatiteľ: 1

Spolu klientov: 51

**9. Starostlivosť o budovu, ostatné práce**

* bežná údržba budovy (údržba a dezinfekcia invalidných vozíkov a ostatných zdravotných pomôcok, oprava výťahov),
* zapojenie UPS (záložný zdroj tel. ústredne),
* údržba a servis dezosterov,
* namontovanie BRANO zatváračov na dvere,
* údržba kotoľní,
* revízia elektroinštalácií a el. spotrebičov,
* založenie evakuačných podložiek pod matrace klientov,
* revízia plynových kotlov,
* dezinsekcia priestorov,
* odborná prehliadka výťahov,
* úradná skúška výťahov.

**10. Akcie**

Pokračujeme v aktivite so žiakmi ZŠ v Sučanoch, ktorú aj v uplynulom období navštívili našich klientov. Potešili sme sa ja návšteve brata konseniora Mgr. Milana Kubíka a niektorých členiek CZ v Martine.

**11. Práca s klientom**

Práca s klientom funguje na princípe osobného prístupu. Po zistení záujmov klientov, ich zdravotného, psychického stavu sa vytvárajú možnosti trávenia voľného času. Monitorujú sa tiež všetky potreby a prípadné problémy klientov. Sociálny pracovníci spolupracujú so všetkými pracovníkmi v zariadení. Vzhľadom k potrebám klientov sa vypracováva individuálny plán osobnosti, kde je stanovený cieľ, metodológia, plán činnosti a pravidelné hodnotenie cieľa. A zo toho vyplýva aj následná práca s klientom.

Prvoradou úlohou je pomáhať klientovi v procese adaptácie. Zariadenie a jeho personál sa snaží vytvárať pre obyvateľov rodinnú atmosféru, čo je predpokladom rýchlej sociálnej adaptácie nových klientov a zároveň spríjemnenie procesu starnutia klientov v zariadení.

Je samozrejmosťou kedykoľvek umožniť návštevy príbuzných klientov, prípadne ich telefonicky oboznamovať so životom klienta v zariadení. Tiež skrášľovanie prostredia, aktuálna výzdoba prispieva k vytvoreniu príjemnej atmosféry v zariadení.

Pri práci s klientom organizujeme aktivizácie kde využívame, hudbu (tlieskanie, spievanie piesní, relaxácia pri hudbe a aromalampách), koncentračno - pohybové cvičenia (využívanie pomôcok – loptičky, šatky) a tiež rôzne výtvarné techniky (vyfarbovanie obrázkov, modelovanie z papierovej hmoty, práca s drôtikom a korálikmi...). Obľúbené sú rôzne pracovné činnosti ako lúskanie fazule, práca s levanduľou, či inými prírodnými materiálmi. S príchodom teplých jarných a letných dní viaceré aktivity prebiehali vonku, nakoľko to počasie umožňovalo.

Súčasťou programu pre klientov najmä s demenciou je kognitívna rehabilitácia, ktorej cieľom je posilnenie krátkodobej a dlhodobej pamäte, stimulácia rôznych oblastí mozgu a zvýšenie sebavedomia účastníkov. Nechýba ani pohybová aktivizácia a rôzne cvičenia na zachovanie a obnovenie zručností, schopností a návykov dennej potreby. Využívame aj metódu reminiscencie, ktorá **pomáha človeku vnímať obdobie staroby ako rovnocenné v porovnaním s mladšími životnými obdobiami, a tak napomáha vyrovnať sa alebo adaptovať na zmeny v tomto období života. Pri reminiscencii sa opierame o fakt, že  spomínanie je prirodzený proces, ktorý predstavuje základnú existenčnú potrebu v každom období ľudského života.** Spomínanie je hlavne o spôsobe komunikácie, verbálnej i neverbálnej. Ku verbálnej komunikácií využívame napríklad sviatky v roku (Veľká noc, sv. Juraj, sv. Marek) alebo dni (1.máj) ku ktorým sa viažu pranostiky, tradície, zvyky. Pomocou literatúry, videí si tieto zvyklosti pripomíname a samozrejme sa navzájom obohacujeme o vlastné zážitky. Ak je problémom verbálna komunikácia a človek má problém s vyjadrovaním, využívame vizuálne pomôcky ako fotografie knihy, kartičky, predmety. Avšak aj hudba, výtvarné techniky, činnosti z programu denných prác a ďalšie kreatívne techniky nám slúžia k reminiscencii. Takúto úlohu spĺňa aj špeciálne upravená miestnosť, ktorú sme začali pripravovať.

Súčasťou aktivít je aj spoločné sledovanie dokumentov, najčastejšie o prírodných krásach Slovenska, či zaujímavých miestach, ktoré chceme takouto formou klientom sprístupniť.

Raz do mesiaca organizujeme spoločnú narodeninovo-meninovú oslavu, kde pri malom občerstvení oslávime sviatky klientov v danom mesiaci.

Klientom sa venujeme aj individuálne, navštevujeme klientov podľa harmonogramu návštev alebo podľa dohody s klientom. Mapujeme a plníme požiadavky klientov, venujeme sa im podľa ich potrieb. Pri práci s klientom využívame často metódy validácie Naomi Feil, ktorej základom je empatické aktívne počúvanie, neodsudzovanie. Znovu je tak posilňované vedomie človeka ľudskými hodnotami a zlepšujú sa aj jeho telesné a sociálne funkcie.

Skupinové aj individuálne stretnutia sú po skončení spracované a zdokumentované. Pre klientov realizujeme aj nákupy, raz za dva týždne. Nakupujeme im tovar podľa ich želania, väčšinou potraviny ako sladkosti, nápoje alebo drogériu.

**12. Výsledky hospodárenia**

|  |  |
| --- | --- |
| Stav na jednotlivých účtoch | 7.200,57 EUR |
| Stav pokladne k 30. 06. 2018 | 3.654,71 EUR |
| *Príjmy:* |
| Príspevok za služby na základe zmluvy | 66.222,10 EUR |
| Nájomné za nebytové priestory | 5.938,10 EUR |
| Príspevky od VÚC | 1.878,11 EUR |
| Príspevky od MPSVaR | 64.206,00 EUR |
| 2 % dane |  725,18 EUR |
| *Výdavky:*  |
| mzdy | 74.984,59 EUR |
| príspevok zamestnávateľa DDS | 278,88 EUR |
| odvody | 24.303,60 EUR |
| SF | 395,29 EUR |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom pekného kultúrneho programu.

* Skvalitniť spoluprácu s Evanjelickou spojenou školou v Martine.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 17. 07. 2018

 ……………………………………………….

 PhDr. Lenka Taškárová

 štatutárny zástupca SED Sučany